**ΠΑΠΟΥΤΣΙΑ ΤΟΥ 60**

Την δεκαετία του 60 ξεκίνησαν οι επιρροές του σπορ υποδήματος σε άνδρες και γυναίκες. Τα υποδήματα άρχισαν να σχεδιάζονται σε πιο κομψή γραμμή καθώς και σε πιο στρογγυλή. Όλοι οι τύποι του καθημερινού παπουτσιού γίνονται δημοφιλείς μεταξύ των γυναικών, όπως οι μπαλαρίνες, που είναι απλές, με αυστηρά στρογγυλεμένες μύτες και παραπέμπουν σε κοριτσίστικη εμφάνιση. Οι γόβες γίνονται κλασικές, αλλά τώρα έχουν χαμηλότερα τακούνια από ότι είχαν την δεκαετία του 50. Παρόλο που οι γραμμές ήταν σοβαρές και πρακτικές, μια εκκεντρική νότα άρχισε να εμφανίζεται. Χρώματα που μέχρι τότε ποτέ δεν είχαν χρησιμοποιηθεί, όπως το κίτρινο, το μοβ και το πορτοκαλί κάνουν την είσοδο τους. Η μόδα επηρεάζεται από την μοντέρνα ζωγραφική. Συνθέσεις με σχήματα, τετράγωνα, κύκλους, ζιγκ-ζαγκ γραμμές, λωρίδες, βούλες δημιουργούν οπτικά εφέ στα παπούτσια. Αυτή ήταν η εποχή του χρώματος. Τέλος, χρησιμοποιούνταν χρώματα που δημιουργούσαν αντιθέσεις, όπως το μπλε με το άσπρο, το μαύρο με το άσπρο και το κίτρινο με το μαύρο.

 

 

 